Ο Ουράλ μπέης έφτασε στον καταυλισμό και είναι υποψήφιος για την αρχηγία.
Τώρα, εξαρτάται από τον Κιοπέκ.
Να είστε έτοιμοι.
Τους έχω και τους δύο ικανούς για όλα.
Το τελευταίο βέλος που θα έρθει
θα καθορίσει το μέλλον το δικό μας, της ειρήνης και αυτού του τόπου.
Γενναίοι μπέηδες των Τσαβντάρ.
Πρώτα, συγχαίρω τον Ουράλ μπέη
που γύρισε κοντά μας έχοντας αθωωθεί.
Η φυλή μας δεν είναι πια στιγματισμένη.
Θα ήθελα να δω τις ψήφους σας μία τελευταία φορά.
Αν μου επιτρέπετε,
θέλω να πω κάτι.
Ήμουν υποψήφιος για αρχηγός.
Όμως, δεν θέλω να μπω ανάμεσα στους δύο γιους του νεκρού αρχηγού μας.
Συνεπώς, δεν είμαι πια υποψήφιος.
Ήθελα να το γνωρίζετε.
Έχεις κάτι να πεις, Ουράλ μπέη;
Η απόφασή σας
θα καθορίσει το μέλλον
της φυλής μας και αυτού του τόπου.
Ο Θεός να μας βοηθήσει να πάρουμε την καλύτερη απόφαση.
Αμήν.
Έχεις κάτι να πεις, Αλιγιάρ μπέη;
Η μοίρα της φυλής μας είναι ξεκάθαρη.
Δεν θα εκλέξετε μόνο έναν αρχηγό,
αλλά επίσης τον μαργράβο που ο εμίρης Σαντετίν θεωρεί κατάλληλο για εμάς.
Το καλύτερο είναι
να εκλέξετε τον μπέη που θα αφιερώσει τη ζωή του σε αυτήν τη φυλή.
Τον μαργράβο που θα ενώσει τις φυλές των Τουρκμένιων.
Όσοι θεωρείτε άξιο τον Ουράλ μπέη, σηκώστε το χέρι.
Όσοι θεωρείτε τον Αλιγιάρ μπέη άξιο να ηγηθεί της φυλής μας, σηκώστε το χέρι.
Όλες οι ψήφοι πήγαν στον Αλιγιάρ μπέη και έγινε αρχηγός της φυλής μας.
Συγχαρητήρια.
Σας ευχαριστώ.
Ο Αλιγιάρ μπέης...
εκλέχθηκε νέος αρχηγός των Τσαβντάρ.
Κι ο Ουράλ;
Εκλέχθηκε αρχηγός ο Αλιγιάρ.
Πλέον, αρχηγός της φυλής Τσαβντάρ είναι ο Αλιγιάρ μπέης.
Τουργκούτ, πηγαίνουμε στους Τσαβντάρ.
Για την ειρήνη, την ενότητά μας, την ευημερία και την αδελφοσύνη.
Μπράβο, μπέη μου.
Ντογάν, πάρε τους υπόλοιπους Αλπ και γύρνα στον καταυλισμό μας.
Δεν χρειάζεται πλέον πόλεμος.
Πήγαινε τα καλά νέα στη φυλή.
Όπως επιθυμείς, μπέη μου.
-Κάποιο νέο από το κάστρο, Μπάμσι; -Ναι, υπάρχει, μπέη μου.
Όπως διέταξες, ο Χατζατουριάν νοίκιασε το μαγαζί.
Τι συμβαίνει; Έγινε κάτι;
Είσαι σαν να έχασες τα όπλα σου.
Ευτυχώς, έχω τα όπλα μου, αδερφέ.
Μα την Έλενα...
Εκείνη, αδερφέ.
Εκείνη έχασα.
Πώς;
Το σκυλί, ο κυβερνήτης, θα την παντρευτεί.
Γενναίοι άντρες της φυλής των Τσαβντάρ,
μου κάνατε την τιμή να με εκλέξετε αρχηγό σας.
Είμαι ευγνώμων σε όλους σας.
-Ο μακαρίτης ο πατέρας μου... -Αλιγιάρ!
Τολμάς να λες το όνομα του πατέρα μου;
Μπέηδες των Τσαβντάρ, τι νομίζετε ότι κάνετε;
Εγώ αξίζω να είμαι αρχηγός.
Δεν ξέρετε τι είπε ο πατέρας μου;
Σας το είπε τόσες φορές ο πατέρας μου.
Καθάρισα το όνομά μου και γύρισα στη φυλή μου.
Πώς μπορείτε να εκλέγετε αρχηγό
αυτόν που προκάλεσε τον θάνατο του πατέρα και του γιου μου;
Αδερφέ!
Ουράλ μπέη!
Δεν αρμόζει σε έναν μπέη να αψηφά τις παραδόσεις.
Ο Αλιγιάρ μπέης δικαιούται τώρα να γίνει αρχηγός.
Κι εσύ πρέπει να είσαι πιστός στον αρχηγό σου
και να κάνεις το καλύτερο για το έθνος και τη φυλή σου.
Τελικά, πέτυχες τον σκοπό σου, Ερτογρούλ μπέη.
Ελπίζω να μην καταστρέψεις τη φυλή μας,
όπως κατέστρεψες τη δική σου φυλή.
Κέρδισες για σήμερα.
Πήγαινε τώρα να γιορτάσεις τη νίκη σου μαζί με τον Αλιγιάρ.
Ασλιχάν χατούν.
Δεν έγινα εγώ αρχηγός των Τσαβντάρ, ο Αλιγιάρ έγινε.
Ο αδερφός σου, ο Αλιγιάρ μπέης.
Ο Αλιγιάρ μπέης που συμπαθείς τόσο πολύ.
Κατάφερες επιτέλους να τον κάνεις σαν εσένα, Ερτογρούλ μπέη.
Μακάρι ο Θεός να μας φέρει καλό.
Ό,τι καλό γίνεται να φέρεις εσύ.
Ο Κιοπέκ, ο Σαντετίν Κιοπέκ!
Σίγουρα αυτός κρύβεται πίσω απ' αυτό.
Τώρα, ο Ουράλ δεν θα βρει ησυχία.
Θα κάνει τα πάντα για να γίνει αρχηγός.
Μόλις βρει ευκαιρία, θα σκοτώσει τον Αλιγιάρ μπέη.
Τι θα κάνουμε τώρα, Μπατουχάν;
Μπουγκάι, στους λύκους αρέσουν οι μέρες με ομίχλη.
Θα περιμένουμε να πέσει ομίχλη στη φυλή.
Όταν ο Ουράλ σκοτώσει τον αδερφό του, θα κάνουμε ό,τι χρειάζεται.
Γύρνα στον καταυλισμό και περίμενε σήμα μου με τους Αλπ.
Στο όνομα του Αλλάχ.
Στο όνομα του Αλλάχ του Ελεήμονα.
Για το έθνος μας και τους Τουρκμένιους,
είθε η ηγεσία σου να είναι για καλό, Αλιγιάρ μπέη.
Οι φονιάδες σου νίκησαν, πατέρα.
Αυτοί που προκάλεσαν τον θάνατο του εγγονιού σου,
τώρα γιορτάζουν τη νίκη τους μαζί με τη φυλή σου.
Συγχώρεσέ με, πατέρα.
Δεν μπόρεσα να το εμποδίσω.
Συγχώρεσέ με.
Ασλιχάν χατούν...
Είσαι τόσο αφελής,
τόσο όμορφη.
Δεν μπορώ να σου θυμώσω,
δεν μπορώ ούτε καν να σε λυπηθώ.
Δολοφόνε!
Ασλιχάν!
Καλώς ήρθες στον καταυλισμό μας, Ερτογρούλ μπέη.
-Ευχαριστώ. -Παρακαλώ.
Είθε όπλο σου να είναι η δικαιοσύνη, ασπίδα σου ο οίκτος,
και ο Θεός να σε βοηθήσει.
Είθε να είναι ευλογημένη η νίκη σου και μεγαλειώδης η ηγεσία σου.
Παρακαλώ, Ερτογρούλ μπέη.
Δόξα στον Αλλάχ.
Αξιότιμοι μπέηδες της φυλής μου.
Εφεξής, οι Τσαβντάρ και οι Καγί είναι ένα.
Η δύναμη, ο νόμος, ο πόνος και η χαρά μας είναι ένα.
Οι φίλοι τους είναι και δικοί μας, οι εχθροί τους είναι και δικοί μας.
Για τη μακροημέρευση του έθνους μας,
την ευημερία της φυλής μας και τη συνέχιση της ειρήνης,
θα δουλέψω όσο πιο σκληρά μπορώ.
Και ο Ερτογρούλ μπέης είναι ο μεγαλύτερος υποστηρικτής μου σε αυτό το μονοπάτι.
Μπέηδες, πρεσβύτεροι και γενναίοι άντρες της φυλής των Τσαβντάρ.
Δεν έχω την παραμικρή αμφιβολία
για την ικανότητα και τη δικαιοσύνη τού Αλιγιάρ μπέη.
Είθε η απόφασή σας να είναι για καλό.
Είθε να μακροημερεύσουν η ευλογία και η γαλήνη σας.
Θα ήθελα να ξέρετε
ότι το πανδοχείο και το παζάρι είναι ανοιχτά για τους Τσαβντάρ.
Όλοι μπορούν να εμπορεύονται εκεί όπως επιθυμούν.
Ο Θεός να σε έχει καλά. Να είσαι ευλογημένος.
Ζήτω ο Ερτογρούλ μπέης.
Ο Θεός να σ' ευλογεί.
Η αδελφοσύνη μας θα είναι παράδειγμα για όλους τους Τουρκμένιους.
Η ενότητα που επιθυμεί ο σουλτάνος μας
θα γίνει πραγματικότητα
με τις προσπάθειές μας και, φυσικά, με την υποστήριξη του εμίρη Σαντετίν.
Τώρα, το συμπόσιο και το κυνήγι ανήκουν στον Αλιγιάρ μπέη.
Ζήτω ο Αλιγιάρ μπέης! Ζήτω ο Ερτογρούλ μπέης!
Ζήτω ο Αλιγιάρ μπέης!
Ήξερα ότι θα έρθεις, Έλενα.
Με κάνεις πολύ χαρούμενο.
Κυβερνήτη Βασίλειε.
Τι θέλατε να μου πείτε;
Να ξέρεις ότι σ' αγάπησα από την πρώτη στιγμή που σε είδα, Έλενα.
Θέλω να με παντρευτείς.
Τιμή μου να σας παντρευτώ.
Όμως, ξέρετε
ότι ακόμα πονάω, κυβερνήτη Βασίλειε.
Δεν έχω ούτε τη σωματική
ούτε την πνευματική δύναμη για να σας απαντήσω.
Συγχωρήστε με.
Εννοείς...
Πρέπει...
-Κυβερνήτη Βασίλειε. -Τι είναι;
Έφτασαν τα νέα που περιμένατε.
Υποθέσεις του κάστρου. Με συγχωρείς.
Τίποτα σημαντικό.
Πρέπει να φύγω, Έλενα. Απόλαυσε εσύ το γεύμα σου.
Όμως,
θέλω να ξέρεις ότι...
μέχρι να παντρευτούμε,
θα περιμένω υπομονετικά.
Στρατιώτη!
Εξελέγη ο Αλιγιάρ μπέης.
Ο Ερτογρούλ πήγε στους Τσαβντάρ για να τον συγχαρεί.
Η συμμαχία Ερτογρούλ και Αλιγιάρ θα ενισχύσει την ειρήνη.
Συγχώρεσέ με, Ασλιχάν.
Θα τα διορθώσω όλα.
Από εδώ και πέρα, δεν θ' αφήσω κανέναν να σε στεναχωρήσει.
Βλέποντας τους μπέηδες των δύο φυλών τόσο ενωμένους και ισχυρούς,
χαίρομαι ιδιαιτέρως.
Ελπίζω
αυτό να διαρκέσει για πάντα.
Αύριο θα πάω στο Ικόνιο.
Θα μεταφέρω προσωπικά τα καλά νέα στον σουλτάνο μας.
Είμαι σίγουρος ότι θα χαρεί όσο εγώ.
Το εμπόριό μας υπέστη πλήγμα. Άνθρωποι έχασαν τη ζωή τους.
Όμως, νικήσαμε όλοι.
Δόξα στον Αλλάχ, ανακουφιστήκαμε.
Επιθυμούσαμε πολύ καιρό αυτήν την ενότητα, υψηλότατε.
Το εμπόριό μας σύντομα θα είναι καλύτερο από ποτέ.
Το ταπητουργείο που ίδρυσαν οι δύο φυλές στο πανδοχείο
θα συνεχίσει να δουλεύει.
Σημειώσαμε μεγάλη πρόοδο.
Είναι σχεδόν έτοιμα 1.500 χαλιά που μας παρήγγειλαν.
Την άνοιξη, θα έρθουν τα καραβάνια και το εμπόριό μας θα αναπτυχθεί κι άλλο.
Ο αδερφός μου ο Ντουντάρ και οι Αλπ του έχουν αναλάβει την ασφάλεια των δρόμων
και του πανδοχείου.
Ο Κουτλουτζά
τώρα είναι ο αρχηγός των Αλπ της φυλής μας.
Εκείνος και οι Αλπ του θα ενισχύσουν τους Αλπ των Καγί για ασφάλεια.
Εγώ...
αφιέρωσα τη ζωή μου στη φυλή μου.
Δούλεψα σκληρά.
Έχασα τον πατέρα και το παιδί μου.
Καταδικάστηκα σε θάνατο αποδεχόμενος τις κατηγορίες που μου απαγγέλθηκαν.
Καθάρισα το όνομά μου.
Μα βλέπω ότι για να εκλεγεί αρχηγός ο Αλιγιάρ,
στήσατε ήδη το παιχνίδι.
Κι εγώ είμαι το θύμα αυτού του παιχνιδιού.
Νερό!
Νερό.
Πού βρίσκομαι;
Ποιος είσαι;
Ασλιχάν χατούν, εγώ είμαι, ο Μπατουχάν. Ηρέμησε, δεν κινδυνεύεις.
Σχεδόν φτάσαμε στη σπηλιά.
Εκεί θα σου πω τα πάντα.
Κάθαρμα.
Άσε με να φύγω.
Ασλιχάν, σε παρακαλώ, μη μου φέρεσαι έτσι.
Ασλιχάν!
Πρόσεχε τι λες, Ουράλ!
Κατηγορείς έναν εμίρη των Σελτζούκων ότι στήνει παιχνίδια;
Είναι προφανές τι έγινε, υψηλότατε.
Δεν υπάρχει άλλη εξήγηση για το ότι οι μπέηδες μού αντιτάχθηκαν.
Και δεν υπάρχει άλλη εξήγηση για το ότι ο Ερτογρούλ δέχτηκε την αποζημίωση.
Ο λόγος που σε συγχώρεσα
ήταν επειδή ήθελα να ενωθούμε.
Ήθελα να αποτρέψω την έχθρα ανάμεσα στις φυλές.
Οι μανάδες των νεκρών μας,
αυτές οι αφοσιωμένες γυναίκες,
δέχτηκαν την αποζημίωση για να επικρατήσει ειρήνη.
Όχι για να γίνεις εσύ αρχηγός.
Όλο μιλάς για δικαιοσύνη.
Εγώ δικαιούμαι να γίνω αρχηγός αυτής της φυλής.
Ποιος είναι ο Αλιγιάρ
που δικαιούται αυτό το αξίωμα περισσότερο από μένα;
-Και... -Ουράλ!
Ο Αλιγιάρ μπέης απέδειξε την αφοσίωση και την ικανότητά του.
Είναι έντιμος μπέης που προσπάθησε όσο εσύ γι' αυτήν τη φυλή.
Τώρα, πρέπει να αποδεχτείς την ήττα.
Αποδέξου την ήττα...
και μη δοκιμάζεις άλλο την υπομονή μου.
Να ξέρετε ότι δεν δίνω την ευχή μου.
Η δικαιοσύνη που εμπιστεύεστε τόσο,
που αναφέρετε διαρκώς, σίγουρα θα φανερωθεί.
Τότε, οι Τσαβντάρ θα τα καταλάβουν όλα.
Ουράλ μπέη.
Βγες έξω.
Εις το όνομα του Θεού.
Είθε η ηγεσία σου να φέρει καλό και ειρήνη, Αλιγιάρ μπέη.
Αλιγιάρ μπέη, ο Θεός να φέρει καλοτυχία στην ηγεσία σου.
Θερμές ευχές για την ηγεσία σου, Αλιγιάρ μπέη.
Ο Θεός να φέρει μακροημέρευση, Αλιγιάρ μπέη.
Συγχαρητήρια, Αλιγιάρ μπέη.
Ασλιχάν.
Άθλιε.
Με απήγαγες.
Ασλιχάν, άκουσέ με.
Άσε με. Μη με πλησιάζεις.
Αν μ' αγγίξεις, ορκίζομαι ότι θα σου βγάλω τα μάτια.
Δεν θα πείραζα ούτε μία σου τρίχα.
Άκουσέ με.
Με απήγαγες.
Και τώρα, περιμένεις να σε πιστέψω.
Είσαι προδότης, δολοφόνος.
Ο Ουράλ μπέης με χρησιμοποίησε για τις βρομοδουλειές του.
Και μετά, με πέταξε.
Να σαπίσεις στην κόλαση, Μπατουχάν.
Ξέρεις γιατί εκτελούσα τις εντολές του Ουράλ;
Για να γίνεις κάποτε δική μου.
Συμμετείχα στις αμαρτίες του
για να είμαι μία μέρα μαζί σου.
Τώρα, κανείς δεν θα σε πάρει από μένα.
Δεν θ' αφήσω να σε έχει ο Σαντετίν Κιοπέκ, Ασλιχάν. Δεν πρόκειται.
Θα με ακούσεις.
Ο Θεός να ευλογεί εσένα και τη φυλή σου, Ερτογρούλ μπέη.
Έβαλες την ειρήνη πάνω απ' όλους μας.
Μόνο παίρνοντας τον ίσιο δρόμο θα φτάσουμε στον προορισμό μας.
Πολεμήσαμε το κακό για να φτάσουμε στο καλό.
Η ηγεσία σου θα μας δυναμώσει.
Και εγώ και η φυλή μου είμαστε πάντα μαζί σου, μπέη.
Από εδώ και πέρα,
όπως εμείς αποκτάμε δύναμη, θα αποκτούν και οι εχθροί μας.
Κυρίως ο Βασίλειος.
Ο Βασίλειος
θα μας προκαλέσει μεγαλύτερα προβλήματα απ' ό,τι ο Ουράλ.
Πρέπει πρώτα να ξεφορτωθούμε τον Βασίλειο.
Δεν υπάρχει χρόνος, Αλιγιάρ.
Όταν φτάσει η μέρα για κατακτήσεις, πρέπει να έχουμε λιγότερους εχθρούς.
Είναι προφανής η κατάσταση του Βυζαντίου.
Καίγονται εκ των έσω.
Καθώς εκείνοι χάνουν δύναμη, πρέπει να την αποκτάμε εμείς.
Θα καρφώσουμε τη σημαία μας πρώτα στο Καρακαχισάρ, Αλιγιάρ.
Μετά, ας ελπίσουμε να σώσουμε από τη σκληρότητα του Βυζαντίου
όλα τα εδάφη μέχρι το Θηβάσιο.
Όμως,
δεν έχουμε ακόμα αρκετή δύναμη ούτε για να κατακτήσουμε το Καρακαχισάρ.
Πρέπει να ενώσουμε όλες τις φυλές των Τουρκμένιων.
Μετά, το Καρακαχισάρ θα γονατίσει μπροστά μας.
Το ξέρω, Αλιγιάρ.
Η συνάντησή μας με τους Τουρκμένιους δεν ολοκληρώθηκε.
Ο Κιοπέκ εμπόδισε τη συνάντησή μας. Αλλά τώρα προσπαθεί να μας ενώσει.
Γιατί το κάνει αυτό ο εμίρης Σαντετίν;
Μας πλησίασε με έριδα, μα τον νικήσαμε με ειρήνη.
Καταφέραμε αυτό που ήθελε τόσον καιρό ο σουλτάνος μας.
Δεν έχει άλλη επιλογή απ' το να μας υποστηρίξει.
Μάλιστα, θα του ζητήσω να το οργανώσει προσωπικά.
Για να μη θελήσει να εμποδίσει τη συνάντηση που θα οργανώσει ο ίδιος.
Όσο ζω, θα είμαι μαζί σου, μπέη.
Μάρτυς μου ο Θεός.
Θα είναι τιμή μου
να πολεμήσω και να πεθάνω πλάι σου στο πεδίο της μάχης.
Μείνε στον δρόμο της δικαιοσύνης.
Στόχευε μόνο την ελευθερία.
Ο Θεός να σ' ευλογεί.
Αμήν.
Ο χαλίφης Ομέρ
ανέβηκε μία μέρα στην εξέδρα στη διάρκεια της θητείας του και είπε
"Λαέ μου,
αν κάποτε δεν σας κυβερνώ δίκαια, τι θα μου κάνετε;"
Όλοι τράβηξαν τα σπαθιά τους και είπαν
"Ορκιζόμαστε να σε βάλουμε στον ίσιο δρόμο με τα σπαθιά μας".
Ο χαλίφης συγκινήθηκε.
Ευχαρίστησε τον Θεό
γιατί, αν έκανε κάτι λάθος, είχε τους φίλους του να τον βάλουν στον σωστό δρόμο.
Ερτογρούλ μπέη,
αν κάποτε φερθώ άδικα,
βάλε με στον ίσιο δρόμο με το σπαθί σου, αδερφέ.
Τώρα, έχουμε κοινό προορισμό, κοινό σύνθημα, κοινό σκοπό.
Η νίκη μας να γραφτεί με το αίμα μας στο Βιβλίο Του Πεπρωμένου.
Οι φωνές μας για δικαιοσύνη να σιωπήσουν τη σκληρότητα.
Σκοπός μας δεν είναι τα αξιώματα και η περιουσία.
Επιθυμούμε μόνο να επικρατήσει τάξη.
Υποτιτλισμός: Χριστίνα Φωκά